CELEX: 62015CA0123
Language: bg
Date: 2016-06-30 00:00:00
Title: Дело C-123/15: Решение на Съда (втори състав) от 30 юни 2016 г. (преюдициално запитване от Bundesfinanzhof — Германия) — Max-Heinz Feilen/Finanzamt Fulda (Преюдициално запитване — Данъчни въпроси — Свободно движение на капитали — Данък върху наследството — Правна уредба на държава членка, предвиждаща намаляване на данъка върху наследството, с който се облагат наследствата, съдържащи имущество, което вече е било прехвърлено чрез наследяване и е било обложено с такъв данък в тази държава членка — Ограничаване — Обосноваване — Съгласуваност на данъчната система)

12.9.2016   
            
            
               BG
            
            
               Официален вестник на Европейския съюз
            
            
               C 335/15
            
         Решение на Съда (втори състав) от 30 юни 2016 г. (преюдициално запитване от Bundesfinanzhof — Германия) — Max-Heinz Feilen/Finanzamt Fulda
   (Дело C-123/15) (1)
   
   ((Преюдициално запитване - Данъчни въпроси - Свободно движение на капитали - Данък върху наследството - Правна уредба на държава членка, предвиждаща намаляване на данъка върху наследството, с който се облагат наследствата, съдържащи имущество, което вече е било прехвърлено чрез наследяване и е било обложено с такъв данък в тази държава членка - Ограничаване - Обосноваване - Съгласуваност на данъчната система))
   (2016/C 335/19)
   Език на производството: немски
   
      Запитваща юрисдикция
   
   Bundesfinanzhof
   
      Страни в главното производство
   
   
      Жалбоподател: Max-Heinz Feilen
   
      Ответник: Finanzamt Fulda
   
      Диспозитив
   
   Член 63, параграф 1 и член 65 ДФЕС допускат правна уредба на държава членка като разглежданата в главното производство, която при наследяване от лица от определен данъчен клас предвижда намаляване на данъка върху наследството, когато последното съдържа имущество, което през десетте години преди наследяването вече е било прехвърлено чрез наследяване, при условие че това прехвърляне е било обложено с данък върху наследството в тази държава членка.
   
      (1)  ОВ C 213, 29.6.2015 г.